53. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 1423.5/1/89 της 2/14 Φεβρ. 1989 (ΦΕΚ Β΄ 104) (Διόρθ. Σφαλμ. στο ΦΕΚ Β΄ 250/12  Απρ. 1989) Ισοδυναμία των σωστικών μέσων των πλοίων. Με το άρθρ. 10 της 1218.17.1.91/5 Ιουλ.-7 Αυγ. 1991 (ΦΕΚ Β΄ 629), απόφ. Υπ. Αναπλ. Εθνικής Οικονομίας, Εμπορικής Ναυτιλίας και Τουρισμού, κατωτ. αριθ. 55, καταργήθηκε η άνω απόφαση για τα πλοία που για πρώτη φορά μετά την ισχύ της 1218/17.1.91/91 (ΦΕΚ Β΄ 629) απόφασης, εφοδιάζονται με Π.Α. ή Π.Γ.Ε. ή για τα οποία ζητείται αύξηση του αριθμού επιβατών. Για τα πλοία που είναι ήδη εφοδιασμένα με Π.Α. ή Π.Γ.Ε., εξακολουθούν να ισχύουν οι διατάξεις της άνω απόφασης, 1423.5/1/89/89 (ΦΕΚ Β΄ 104). Έχοντες υπόψη: 1.Το άρθρ. 7 του Νόμ. 1045/1980 (ΦΕΚ 95Α/80) «περί κυρώσεως της υπογραφείσης εις Λονδίνο Διεθνούς Συμβάσεως «περί ασφαλείας της ανθρωπίνης ζωής εν θαλάσση 1974» και περί άλλων τινών διατάξεων». 2.Το άρθρ. 2 του Νόμ. 1159/1981 (ΦΕΚ 142Α/81) «περί κυρώσεως του υπογραφέντος εις Λονδίνο Πρωτοκόλλου 1978 του αφορώντος εις τη Διεθνή Σύμβασιν «περί ασφαλείας της ανθρωπίνης ζωής εν θαλάσση 1974 και περί άλλων τινών διατάξεων». 3.Το άρθρ. 44 παρ. 1 του Κανονισμού «περί σωστικών μέσων των πλοίων» που εγκρίθηκε με το Β.Δ. 36/1967 (ΦΕΚ 9Α/1967). 4.Τη σχετική αλληλογραφία με το Διεθνή Ναυτιλιακό Οργανισμό που εδρεύει στο Λονδίνο και τις αντίστοιχες ανακοινώσεις των χωρών μελών αυτού. 5.Την ανάγκη κωδικοποίησης των παρακάτω Υπουργικών αποφάσεων: α.1421.4/1/88/12.8.88 (ΦΕΚ 618Β/88). β.1421.4/2/88/24.11.88 (ΦΕΚ 861Β/88), αποφασίζουμε: Έγκριση Άρθρ.1.-1.Εγκρίνουμε τις σωσίβιες σχεδίες ως ισοδύναμες προς τις σωσίβιες λέμβους υπό τις περιοριστικές προϋποθέσεις που αναφέρονται στις περιπτώσεις των πλοίων τα οποία περιλαμβάνονται στα επόμενα άρθρα. Ορισμοί Άρθρ.2.-1.Κατά την εφαρμογή της απόφασης αυτής νοείται: α)Επιβατηγό πλοίο: Το πλοίο που μεταφέρει άνω των 12 επιβατών. β)Φορτηγό πλοίο: Το πλοίο που δεν είναι επιβατηγό. Σελ. 220,9990610(β) Τεύχος 1166-Σελ. 60 γ)Λέμβος ανάγκης: Λέμβος με άκαμπτες πλευρές ή πνευστή, μήκους τουλάχιστον 3,5 μέτρων, συμβατικών σχέσεων διαστάσεων και κατάλληλης κατασκευής που να μπορεί να καθαιρείται με αποδεκτά από τη ΔΕΕΠ μέσα καθαίρεσης. 2.Οι λοιποί ορισμοί που περιλαμβάνονται σ' αυτή την απόφαση έχουν την έννοια που αναφέρεται στον Κανονισμό «περί σωστικών μέσων των πλοίων». 3.Τα υγραεριοφόρα πλοία δεν υπάγονται στην κατηγορία των δεξαμενοπλοίων που μεταφέρουν χύμα υγρά καύσιμα φορτία, ευφλέκτου φύσεως. Επιβατηγά πλοία εκτελούντα  αποκλειστικώς πλόες εσωτερικού Άρθρ.3.-1.Σε επιβατηγά πλοία εκτελούντα πλόες μικρής και μεγάλης ακτοπλοΐας τα οποία έχουν συντελεστή στεγανής υποδιαιρέσεως (F) ίσο ή μικρότερο του 0.5 οι σωσίβιες σχεδίες καθαιρουμένου τύπου, αναγνωρίζονται ως ισοδύναμες προς τις σωσίβιες λέμβους χωρίς περιορισμό, υπό τον όρο ότι τηρούνται οι ακόλουθες προϋποθέσεις: α)Σε πλοία μήκους άνω των 58 μ. θα υπάρχουν δύο τουλάχιστον σωσίβιες λέμβοι σε κάθε πλευρά. β)Σε πλοία μήκους κάτω των 58 μ. θα υπάρχει μία τουλάχιστον σωσίβια λέμβος σε κάθε πλευρά. γ)Οι ανωτέρω σωσίβιες λέμβοι θα πληρούν τις ειδικές απαιτήσεις που προβλέπονται για την κατηγορία του πλοίου από τον Κανονισμό «περί σωστικών μέσων των πλοίων». δ)Το ποσοστό καλύψεως σε σωσίβιες λέμβους που προβλέπεται από τον Κανονισμό «περί σωστικών μέσων των πλοίων» αναλόγως της κατηγορίας των πλόων, θα συμπληρώνεται από τις σωσίβιες λέμβους του εδαφ. (α) ή (β) αναλόγως του μήκους του πλοίου και από τις σωσίβιες σχεδίες καθαιρουμένου τύπου. ε)Οι σωσίβιες λέμβοι και οι σωσίβιες σχεδίες καθαιρουμένου τύπου μαζί με τις υπόλοιπες σχεδίες που υπάρχουν στο πλοίο, θα παρέχουν πλήρη κάλυψη για το σύνολο των επιβαινόντων. 19.Γ.α.53 Ασφάλεια ανθρώπινης ζωής στη θάλασσα 2.Ε/Γ πλοία που εκτελούν πλόες μεγάλης ακτοπλοΐας και έχουν συντελεστή στεγανής υποδιαίρεσης (F) ίσο ή μικρότερο του 0,5, αντί των διαλαμβανομένων στην προηγούμενη παράγραφο του παρόντος άρθρου σωστικών μέσων, δύνανται να φέρουν: α)Τουλάχιστον τέσσερις σωσίβιες λέμβους που να παραλαμβάνουν όχι λιγότερους του 30% του συνολικού αριθμού των επιβαινόντων. Οι παραπάνω σωσίβιες λέμβοι, θα πληρούν τις ειδικές απαιτήσεις που προβλέπονται για την κατηγορία του πλοίου από τον κανονισμό «περί σωστικών μέσων του πλοίου». β)Σωσίβιες σχεδίες που να καλύπτουν το 70% του συνολικού αριθμού των επιβαινόντων. γ)Σωσίβιες σχεδίες ως επικάλυψη για το 10% του συνολικού αριθμού των επιβαινόντων, και δ)Πλευστικές συσκευές ως επικάλυψη για το 5% του συνολικού αριθμού των επιβαινόντων. 3.Σε Ε/Γ πλοία μήκους άνω των 58 μ. που εκτελούν πλόες μήκους μικρής και μεγάλης ακτοπλοΐας και έχουν συντελεστή στεγανής υποδιαίρεσης (F) ίσο ή μικρότερο του 0,5, εφόσον το σύνολο των επιβαινόντων δεν υπερβαίνει τους 300 και καλύπτεται από σωσίβιες λέμβους σε ποσοστό 30%, σωσίβιες σχεδίες σε ποσοστό 80% (μαζί με την επικάλυψη για το 10% των επιβαινόντων) και πλευστικές συσκευές σε ποσοστό 5%, επιτρέπεται να τοποθετούνται (2) σωσίβιες λέμβοι που θα πληρούν τις ειδικές απαιτήσεις που προβλέπονται για την κατηγορία του πλοίου από τον κανονισμό «περί σωστικών μέσων των πλοίων». 4.Σε επιβατηγά πλοία που εκτελούν πλόες μεγάλης και μικρής ακτοπλοΐας, τα οποία έχουν συντελεστή στεγανής υποδιαίρεσης (F) μεγαλύτερο του 0,5, οι σωσίβιες σχεδίες καθαιρουμένου τύπου αναγνωρίζονται ως ισοδύναμες προς τις σωσίβιες σχεδίες μέχρι ποσοστού 30% του συνολικού αριθμού των επιβαινόντων και οι σωσίβιες σχεδίες ριπτομένου τύπου αναγνωρίζονται ως ισοδύναμες προς τις σωσίβιες λέμβους μέχρι ποσοστού 20% του συνολικού αριθμού των επιβαινόντων των, υπό τον όρο ότι τηρούνται οι παρακάτω προϋποθέσεις: α)Σε πλοία μήκους άνω των 58 μ. θα υπάρχουν δύο τουλάχιστον σωσίβιες λέμβοι σε κάθε πλευρά. β)Σε πλοία μήκους κάτω των 58 μ. θα υπάρχει μία τουλάχιστον σωσίβια λέμβος σε κάθε πλευρά. γ)Οι παραπάνω σωσίβιες λέμβοι θα πληρούν τις ειδικές απαιτήσεις που προβλέπονται για την κατηγορία του πλοίου από τον Κανονισμό «περί σωστικών μέσων των πλοίων». δ)Οι σωσίβιες λέμβοι μαζί με τις σωσίβιες σχεδίες καθαιρουμένου και ριπτομένου τύπου θα παρέχουν πλήρη κάλυψη για το σύνολο των επιβαινόντων. ε)Επιπλέον των σωσιβίων σχεδιών του προηγουμένου εδαφ. (δ), θα υπάρχουν επιπρόσθετες σωσίβιες σχεδίες που θα παρέχουν κάλυψη σε ποσοστό 10% του συνολικού αριθμού των επιβαινόντων, καθώς επίσης και πλευστικές συσκευές, σε ποσοστό 10% του συνολικού αριθμού των επιβαινόντων. στ)Για τον υπολογισμό της στεγανής υποδιαίρεσης ο συντελεστής διαχωρητικότητας υπολογίζεται σύμφωνα με το άρθρ. 5 του Β.Δ. 611/67 (ΦΕΚ 184 Α/67) «περί στεγανής υποδιαίρεσης και ευσταθείας επιβατηγών πλοίων σε περίπτωση βλάβης». ζ)Σε πλοία μήκους άνω των 58 μ. εφόσον το σύνολο των επιβαινόντων δεν υπερβαίνει τους 200 και καλύπτεται από σωσίβιες λέμβους σε ποσοστό 50% από σωσίβιες σχεδίες καθαιρουμένου τύπου σε ποσοστό 30%, σωσίβιες σχεδίες ριπτομένου τύπου σε ποσοστό 30% (μαζί με την προβλεπόμενη επικάλυψη), και πλευστικές συσκευές σε ποσοστό 10%, επιτρέπεται να τοποθετούνται (2) σωσίβιες λέμβοι που θα πληρούν τις ειδικές απαιτήσεις που προβλέπονται για την κατηγορία του πλοίου από τον Κανονισμό «περί σωστικών μέσων των πλοίων». 5.Σε επιβατηγά πλοία τοπικών πλόων και πλόων περιορισμένης εκτάσεως, οι σωσίβιες σχεδίες καθαιρουμένου τύπου αναγνωρίζονται ως ισοδύναμες προς τις σωσίβιες λέμβους, υπό την προϋπόθεση ότι θα υπάρχει μία τουλάχιστον λέμβος με κατάλληλα μέσα καθαιρέσεως για τη χρησιμοποίησή της ως λέμβου ανάγκης (RESCUE BOAT). 6.Για την καθαίρεση των σωσιβίων σχεδιών όλων των κατηγοριών πλοίων που αναφέρονται σ' αυτό το άρθρο, θα υπάρχει εγκατάσταση εγκεκριμένων μέσων καθαιρέσεως η οποία θα είναι σύμφωνη με τους όρους που προβλέπονται από τον Κανονισμό «περί επιθεωρήσεως πνευστών σωσιβίων σχεδιών των πλοίων». 7.Εάν το ύψος του καταστρώματος επιβιβάσεως από την επιφάνεια της θάλασσας δεν υπερβαίνει τα 3 μέτρα, επιτρέπεται να χρησιμοποιούνται σωσίβιες σχεδίες ριπτομένου τύπου αντί των προβλεπομένων σχεδιών καθαιρουμένου τύπου, σε όλες τις κατηγορίες των πλοίων που αναφέρονται σ' αυτό το άρθρο. 8.Σε Ε/Γ πλοία που εκτελούν πλόες μικρής ακτοπλοΐας ανεξάρτητα από το συντελεστή στεγανής υποδιαίρεσης ολικού μήκους μέχρι και 45 μέτρα, οι σωσίβιες σχεδίες αναγνωρίζονται ως ισοδύναμες προς τις σωσίβιες λέμβους εφόσον: α)Παρέχουν κάλυψη για το 110% του συνολικού αριθμού επιβαινόντων. β)Παρέχεται επιπρόσθετη κάλυψη σε πλευστικές συσκευές για το 10% του συνολικού αριθμού επιβαινόντων και γ)Το πλοίο είναι εφοδιασμένο με μηχανοκίνητο λέμβο ανάγκης. 9.Τα σωστικά μέσα των επιβατηγών πλοίων πρέπει να είναι κατ' είδος και μεταφορική ικανότητα κατανεμημένα όσο είναι πρακτικά και λογικά δυνατό, εξίσου σε κάθε πλευρά τους. (Αντί για τη σελ. 220,9990611) Σελ. 220,9990611(α) Τεύχος ΙΑ-12-1 Σελ. 33 Ασφάλεια ανθρώπινης ζωής στη θάλασσα 19.Γ.α.53 Φορτηγά πλοία Άρθρ.4.-1.Σε φορτηγά πλοία εκτός των δεξαμενοπλοίων τα οποία μεταφέρουν χύμα υγρά φορτία ευφλέκτου φύσεως, ολικής χωρητικότητας 500 κόρων και άνω αλλά κατωτέρας των 1600 κόρων, ανεξαρτήτως πλόων, οι σωσίβιες σχεδίες καθαιρουμένου τύπου αναγνωρίζονται ως ισοδύναμες προς τις σωσίβιες λέμβους, υπό τον όρο ότι τηρούνται οι ακόλουθες προϋποθέσεις: α)Σε κάθε πλευρά του πλοίου θα υπάρχουν σωσίβιες σχεδίες καθαιρουμένου τύπου επαρκούς χωρητικότητας για το σύνολο των επιβαινόντων. β)Για την καθαίρεση των ανωτέρω σωσιβίων σχεδιών θα υπάρχει εγκατάσταση εγκεκριμένων μέσων καθαιρέσεως και στις δύο πλευρές του πλοίου, ώστε το κάθε μέσον να εξυπηρετεί το πολύ δύο σωσίβιες σχεδίες. γ)Εάν το ύψος του καταστρώματος επιβιβάσεως των ανωτέρω σωσιβίων σχεδίων, από την άφορτη ίσαλο γραμμή του πλοίου δεν υπερβαίνει τα 4,5 μέτρα, επιτρέπεται αντί των σωσιβίων σχεδιών καθαιρουμένου τύπου να υπάρχουν σωσίβιες σχεδίες ριπτομένου τύπου της ίδιας χωρητικότητας. δ)Επιπλέον των ανωτέρω προβλεπομένων σχεδιών, θα υπάρχουν σωσίβιες σχεδίες χωρητικότητος επαρκούς για τους μισούς από τους επιβαίνοντες. ε)Επιπλέον των ανωτέρω προβλεπομένων σωσιβίων σχεδιών όλων των εδαφίων αυτής της παραγράφου, θα υπάρχει μία τουλάχιστον λέμβος ανάγκης (RESCUE BOAT), εξοπλισμένη με μηχανή και με κατάλληλα μηχανικά μέσα για εύκολη καθαίρεση από μία πλευρά του πλοίου, έστω και εάν υπάρχει αντίθετη εγκάρσια κλίση μέχρι 15 ο . 2.Σε φορτηγά πλοία, ανεξαρτήτως χωρητικότητος, τα οποία εκτελούν αποκλειστικώς πλόας εσωτερικού, εκτός των δεξαμενοπλοίων τα οποία μεταφέρουν χύμα υγρά φορτία ευφλέκτου φύσεως, οι σωσίβιες σχεδίες καθαιρουμένου τύπου αναγνωρίζονται ως ισοδύναμες προς τις σωσίβιες λέμβους, υπό τον όρο ότι τηρούνται οι ακόλουθες προϋποθέσεις: α)Σε κάθε πλευρά του πλοίου θα υπάρχουν σωσίβιες σχεδίες καθαιρουμένου τύπου επαρκούς χωρητικότητας για το σύνολο των επιβαινόντων. β)Εάν το ύψος του καταστρώματος επιβιβάσεως των ανωτέρω σωσιβίων σχεδιών, από την άφορτη ίσαλο γραμμή του πλοίου δεν υπερβαίνει τα 4,5 μέτρα, επιτρέπεται αντί των σωσιβίων σχεδιών καθαιρουμένου τύπου να υπάρχουν σωσίβιες σχεδίες ριπτομένου τύπου της ίδιας χωρητικότητας. γ)Επιπλέον των ανωτέρω προβλεπομένων σωσιβίων σχεδιών όλων των εδαφίων αυτής της παραγράφου, θα υπάρχει τουλάχιστον μία λέμβος ανάγκης (RESCUE BOAT) με κατάλληλα μέσα καθαιρέσεως. 3.Σε φορτηγά πλοία, εκτός των δεξαμενοπλοίων τα οποία μεταφέρουν χύμα υγρά καύσιμα ευφλέκτου φύσεως, ολικής χωρητικότητας κατωτέρας των  Σελ. 220,9990612(α) Τεύχος ΙΑ-12-1 Σελ. 34 500 κόρων, ανεξαρτήτως πλόων, οι σωσίβιες σχεδίες αναγνωρίζονται ως ισοδύναμες προς τις σωσίβιες λέμβους, υπό τον όρο ότι θα υπάρχει μία τουλάχιστον λέμβος με κατάλληλα μέσα καθαιρέσεως για τη χρησιμοποίησή της ως λέμβου ανάγκης (RESCUE BOAT). 4.Σε δεξαμενόπλοια που εκτελούν πλόες περιορισμένης έκτασης, οι σωσίβιες σχεδίες, αναγνωρίζονται ως ισοδύναμες με τις σωσίβιες λέμβους, με τον όρο ότι θα υπάρχει μία τουλάχιστον λέμβος με κατάλληλα μέσα καθαίρεσης για να χρησιμοποιείται ως λέμβος ανάγκης (RESCUE BOAT). Γενικές προϋποθέσεις Άρθρ.5.-1.Σε όλες τις περιπτώσεις στις οποίες σύμφωνα με τις διατάξεις αυτής της Υπουργικής απόφασης επιτρέπεται να αντικαθίστανται σωσίβιες λέμβοι, με σωσίβιες σχεδίες, θα λαμβάνονται υπόψη και θα εφαρμόζονται ιδία οι σχετικές προς τον αριθμό, την κατανομή, την τοποθέτηση των σωστικών μέσων και λοιπά θέματα διατάξεις του Κανονισμού «περί σωστικών μέσων των πλοίων». 2.Σε όλες τις περιπτώσεις που χρησιμοποιούνται πνευστές σωσίβιες σχεδίες στα πλοία, ο έλεγχος και η επιθεώρησή τους θα γίνεται σύμφωνα με τις διατάξεις του Κανονισμού «περί επιθεωρήσεως πνευστών σωσιβίων σχεδιών». 3.Σε πλοία ολικού μήκους μέχρι 20 μέτρα μπορούν να γίνουν αποδεκτές λέμβοι ανάγκης μικρότερες των 3,5 μέτρων, εφόσον η ΔΕΕΠ κρίνει τούτο αναγκαίο και λογικό. Ισοδυναμία συσκευής καπνογόνου σήματος Άρθρ.6.-Στα Ε/Γ πλοία που εκτελούν πλόες μεγάλης και μικρής ακτοπλοΐας, το μήκος των οποίων δεν υπερβαίνει τα 58 μ. καθώς και στα Φ/Γ πλοία, κάτω των 500 κοχ, που εκτελούν πλόες εσωτερικού, η αυτόματη συσκευή καπνογόνου σήματος, που προβλέπεται από το άρθρ. 37 παρ. 7 του Β.Δ. 36/67(9Α/67) θεωρείται ισοδύναμη με 2 κοινά καπνογόνα. Έναρξη ισχύος Άρθρ.7.-Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. Καταργούμενες διατάξεις Άρθρ.8.-Από την ημερομηνία έναρξης της ισχύος αυτής της απόφασης καταργούνται οι παρακάτω Υπουργικές Αποφάσεις: α.1421.4/1/88/12.8.88 (ΦΕΚ 618 Β/88). β.1421.4/2/88/24.11.88 (ΦΕΚ 861 Β/88). 19.Γ.α.53 Ασφάλεια ανθρώπινης ζωής στη θάλασσα